తెలంగాణలో మహిళా తహసీల్దార్ దారుణహత్య WATCH LIVE TV
ఐదుగురే బౌలర్లు.. బాదుడే భారత్ వ్యూహం..?
శ్రీలంకతో కొలంబో వేదికగా జరుగుతున్న నాలుగో వన్డేలో భారత్ జట్టు వ్యూహం ప్రకారం దూకుడుగా
TNN | Updated:
Aug 31, 2017, 04:21PM IST
శ్రీలంకతో కొలంబో వేదికగా జరుగుతున్న నాలుగో వన్డేలో భారత్ జట్టు వ్యూహం ప్రకారం దూకుడుగా బ్యాటింగ్ చేస్తోంది. తుది జట్టులో ఐదుగురు బౌలర్లు మాత్రమే ఉండటంతో వీలైనంత ఎక్కువ స్కోరు లంకేయుల ముందు ఉంచేందుకు ప్రయత్నిస్తోంది. ఈ వ్యూహంలో భాగంగా టాస్ గెలిచిన భారత్ కెప్టెన్ విరాట్ కోహ్లి మరో ఆలోచన లేకుండా బ్యాటింగ్ ఎంచుకున్నాడు.
తొలి మూడు వన్డేల్లోనూ కేదార్ జాదవ్ ఆల్&zwnj;రౌండర్ కోటాలో జట్టులోకి ఎంపికై బ్యాటింగ్&zwnj;తో పాటు స్పిన్ బౌలింగ్ చేశాడు. కానీ.. నాలుగో వన్డే&zwnj;&zwnj;కి అతని స్థానంలో మనీశ్ పాండేకి కెప్టెన్ కోహ్లి ఛాన్స్&zwnj; ఇచ్చాడు. దీంతో జట్టులో ఒక బౌలర్&zwnj; తగ్గిపోయాడు.
ప్రస్తుతం అరంగేట్రం బౌలర్ శార్ధూల్ ఠాకూర్, జస్&zwnj;ప్రీత్ బుమ్రా, హార్దిక్ పాండ్య, అక్షర్ పటేల్, కుల్దీప్ యాదవ్ మాత్రమే బౌలింగ్ చేస్తారు. అంటే.. ప్రతి బౌలర్ తన కోటా 10 ఓవర్లు కచ్చితంగా బౌలింగ్ చేయాల్సిందే. ఒకవేళ ఎవరైనా లయ తప్పితే.. శ్రీలంకని కట్టడి చేయడం కష్టం. కాబట్టి వీలైనంత ఎక్కువ స్కోరుని బోర్డుపై ఉంచేందుకు భారత్ దూకుడుగా ఆడుతోంది. దీనికి సాక్ష్యం.. 27.2 ఓవర్లలోనే భారత్ స్కోరు 207/1గా ఉండటం.